
ACTA APOSTOLICAE SEDIS 


COMMENTARIUM OFFICIALE 


ACTA PIT PP. X 


LITTERAE APOSTOLICAE 


BEATUS CLEMENS MARIA HOFBAUER, SACERDOS PROFESSUS CONGREGATIO- 
NIS SS. REDEMPTORIS, IN SANCTORUM COELITUM ALBUM REFERTUR. 


PIUS EPISCOPUS 
SERVUS SERVORUM DEI 


Ad perpetuam rei memoriam. — Ineffabili Dei providentia sanctus 
Clemens Maria Hofbauer inter septentrionales nationes suscitatus est, qui 
afflictam apud eas tune temporis rem catholicam erigeret ac restitueret. 
Ipse enim debilitatam popularium suorum fidem, collapsos mores, exemplo, 
verbis, operibus redintegrare conatus est: ipse erga hanc apostolicam 
beati Petri Sedem neglectum ac pene intermissum obsequium revocavit: 
ipse religiosis sodalibus suis, sancti Alfonsi filiis, viam laboriosissime expe- 
divit, qua, vix eo vita mortali functo, Vindobonam feliciter inducti sunt 
ac cito in longinquas terras propagati. Igitur exsultat laetitia animus, 
quod auspicatissimo hoc die Nobis contingat, pro supremo eo munere, 
quo, tametsi indigni, Ecclesiam Dei administramus, adeo bene meritum 
virum in Sanctorum numerum adscribere eumque totius orbis christifi- 
delibus demonstrare, cuius eximias virtutes sedulo imitentur, quemque 
apud Deum adhibeant deprecatorem. 

Ortus est Clemens Maria tenui fortuna, Tassovici in Moravia anno 
MDCCLI, ante diem vii kalendas ianuarias, ac eodem die baptizatus, Ioannes 
est appellatus, quod nomen in Clementem posterius commutavit. Patrem 
nactus est Petrum Paulum Hofbauer, lanium; qui viridi aetate anno 
MDCCLVIII, cum interiisset, Maria Steer mater nondum septennem puerum 
nutrivit, pieque educavit. Ille vero, et maternae disciplinae obsequens, et 
sua sponte, adultas virtutes in tenera aetate prae se ferebat, assiduas 

fundens preces, ieiunans, quibus abstinebat aequalibus pauperibus divi- 
dens cibos, sacras aedes antiquius, quam pueriles iocos celebrans. Quare 
eum vulgo homines admirabantur, diligebant condiscipuli, magister ludi 
laudabat, loci sacerdotes observabant, quibus Sacrum facientibus pie 
ministrare in deliciis habebat. 

Equidem in sacrum eorum ordinem cooptari, iam tum beatus puer 
flagrabat desiderio: cum vero ad vacandum studiis nullae suppeterent 
opes, contra vero victum quaeritandi urgeret necessitas, anno MDCCLXVI, 
matre patridque domo relicta, Zuaim, urbem propinquam, petiit, et arti 
pistoriae tres annos apud Franciscum Dobsch operam dedit. Deinceps 
pistor fuit in Bruckensi coenobio canonicorum Praemonstratensium; ibique 
locus ei datus est, eximium in proximum amorem exhibendi, in magna 
annonae caritate, quae fuit anno MDCCLXXI, atque in typho, qui deinde 
grassatus est. Coenobii illius abbas erat Gregorius Lambeck, qui, adole- 
scentem diligens, eum sibi famulum addixit veniamque ei concessit, ut 
in coenobii gymnasio litteris latinis operam daret. Sed, anno MDCCLXXvV, 
Gregorio vita functo, Ioannes e coenobio egressus est, cumque sacris di- 
sciplinis studendi non daretur potestas, a terrenisque deliciis abhorreret 
animus, vitam solitariam in oppido Miihifrauen agere instituit. Quam 
vix per annum continuare datum fuit, donec Iosephus II imperator lege 
vetuit, ea ratione vitam duci: tunc deserta solitudine, ad urbem Budwitz 
se contulit, ibique slavico sermone didicit loqui. 

Anno vero MDCCLXXvIII, Vindobonae pistoriam faciebat Ioannes, in 
taberna a piro ferreo, una cum Petro Kunzmann, cum quo Romam ad 
Apostolorum sepulcra pedibus peregrinatus est. Pariter, anno MDCCLXxXxI, 
alterum pedestre iter Romam ambo iniverunt, consilio non revertendi 
Vindobonam, sed solitariam vitam in Italia suscipiendi. Igitur Roma Tibur 
petierunt, et, consilio patrando nacti opportunum locum, a Barnaba Chia- 
ramonti urbis eius Episcopo, qui fuit postea Summus Pontifex Pius VII, 
solitariorum vestibyus induti sunt, nominibus mutatis: Ioannes enim est 
appellatus Clemens, Petrus vero Emmanuel. Cum vero in ea solitudine 
Clemens comperisset, haud solitarii magis vitam, quam apostoli, a se 
Deum exposcere, Vindobonam est reversus, ut theologiae operam daret. 

Ibi id sancto viro fauste contigit, quod cum Thaddaeo Hiibl, et ipso 
sacerdotium adipisci exoptante, amicitiam contraheret; quodque, ad tole- 
randam vitam, piarum quarumdam sororum, cognomine Maul, uterque 
subsidiis uteretur: contigit vero id infaustum, quod in doctores inciderint, 
qui, prout eius tempestatis erat, haereses novatorum catholicae doctrinae 
permiscere non vererentur. Quamobrem, divinarum rerum scientiam ex 
purissimo fonte haurire exoptantes, optimum consilium arbitrati sunt, 
Romam petere. Offenderunt ibi sodales a SS. Redemptore, paulo ante a 

sancto Alfonso institutos; quorum mirati pietatem, petierunt in numerum 
eorum adscribi. Prolixo sunt animo excepti, quamquam peregrini erant, 
et Clemens erat iam tres et triginta natus annos, Thaddaeus tres et viginti: 
ac, breviore tirocinio peracto, professi sunt religionem, ante diem XIV 
kalendas Aprilis MDCCCLXxxv, et decem post diebus Aletrii sacerdotio 
aucti sunt. 

Romae in theologicis studiis cum aliquid temporis insumpsissent, Vin- 
dobonam sunt reversi, ut sancti Alfonsi congregationem in ea civitate 
constituere aggrederentur. Verum exploratum eis fuit, per leges a Io- 
sepho II latas, nullum locum dari huiusmodi negotium in ditione Au- 
striaca administrandi. Igitur iussi Stralsundam in Pomeraniam se conferre, 
dum eo habent iter, Emmanuel Kunzmann fuit obvius, qui iam fuerat 
quum pistoriae Vindobonensis tabernae, tum Romanarum peregrinatio- 
num, tum Tiburtinae solitudinis Clementis socius; eumque in congregatio- 
nem SS. Redemptoris, ut laicum sodalem, exceperunt. 

Varsavia ea tempestate Polonici regni erat caput, in eaque Germano- 
rum non parvus numerus causé negotiorum commorabatur. His, si fidem 
catholicam profitebantur, proprium erat templum sancto Bennoni dica- 
tum, in quo caeremonias iam curaverant patres e Societate Iesu: qua 
exstincta, nec amplius ullus erat, qui serviret templo, nec Germanorum 
incolarum, qui spiritualem curam gereret. Ergo Varsaviam Clemens sociique 
eius cum advenissent, pontificio Legato optimum visum est, non sinere illos 
ulterius progredi, Germanorumque eis animas procurandas committere: 
ac rei huiusce transigendi a moderatoribus eorum facile veniam impetra- 
vit. Quare Clemens, quique cum eo erat, anno MDCCLXXXVII, Varsaviae 
ad sancti Bennonis concesserunt. Ac initio quidem, ut erant alienigenae, 
civium Varsaviensium adversas experti voluntates, maledicta obtrecta- 
tionesque patienter toleraverunt, gloriam Dei unice quaerentes et salu- 
tem animarum, proximorumque commoda studiosissime procurantes. 

Incredibile est, pecuniae quantam vim pauperibus Clemens divideret. 
At orborum puerorum potissimum miserebatur, quorum magnus humerus 
erat, per bella, quae tune crudeliter agebantur, parentibus necatis: eis 
apud sancti Bennonis aedificavit orphanotrophium sedulamque eorum, 
tamquam mater amantissima, curam gerebat: suis manibus lavabat mun- 
dabatque, docebat christianae religionis rudimenta, per ostia atque taber- 
nas, quibus eos nutricaretur, eleemosynas quaeritabat; grandiores factos 
diversis artificiis per idoneos magistros instituebat, ut vitam possent tole- 
rare, vel, quos vitae religiosae proclives comperiret, in sodalium suorum 
numerum cooptabat. 

Viri tantam caritatem Varsavienses cives suspicientes, iam suum erga 
eum animum mutaverant, iam ei favebant templumque sancti Bennonis, 

non ex urbe modo frequentes adibant, sed e continentibus etiam agris. 
Interea enim alios plures sibi ille socios adsciverat, sive natione Germanos 
sive etiam Polonos, qui sacra suis popularibus ministrarent, aliquot etiam 
Gallos, qui patrios tumultus turbasque fugientes illue confugerant. Quare 
in eo templo, quum Germanico, tum Polono sermone, pluries in die habe- 
bantur conciones ac sacri ritus piaeque exercitationes, ad excolendam chri- 
stifidelium religionem. Aede sacra refecta, aucta et ornata, splendido 
apparatu divinus cultus celebrabatur; magnificae supplicationes duceban- 
tur; sacrae expeditiones, et Varsaviae et in provincia eius susceptae sunt: 
quare ad meliorem frugem multi sunt homines adducti aut hebraei vel 
haeretici ad fidem catholicam. Pro sacris concionibus errores refutabat 
Clemens, quos mali libri insinuabant, ab iisque legendis homines deterrebat; 
pios simul impiis libris opponebat ac praecipue sancti Alfonsi scripta 
inter populum disseminare conabatur. Cum vero unius urbis finibus, quo 
flagrabat, nequiret studium beatus vir continere, anno MDCCXCV, sodales 
a SS. Redemptore in urbem Mietau induxit, quod Curlandiae provinciae 
est caput; anno mpcccH, in oppido Lutkowa et Radzumin. 

Verum maximo eum opere pungebat, quod, Iesu exstincta Societate, 
iuventutis institutio iaceret, et sacrae disciplinae abiectae essent. Ergo 
Varsaviae instituit ephebeum, in quo optimis artibus adolescentes imbuti 
ut quemque appellabat Deus, clerici fierent aut inter religiosos sodales 
exciperentur. Postquam vero regnum Poloniae est eversum, et Varsavia 
urbs in ditionem Borussiae regis cessit, Polonis suis institutis infausta 
quaeque providens, animum Clemens adiecit, ut sodalitio a SS. Redemp- 
tore in Germania quaereret tutiores sedes, in iisque adolescentes pie docte- 
que instituti curaret. 

Quare, a viro principe Ioanne Schwarzenberg invitatus, volenti animo 
in praedium eius, anno MDCCCII, se contulit, ut in vetere quodam et cor- 
ruente coenobio a monte Tabor nuncupato sodales Alfonsianos collocaret, 
ibique sesquiannum mansit, ad novam domum constituendam, sodales 
confirmandos, iuvandam christifidelium plebem. Inde cum in Italiam cum 
tribus clericis peregrinatus esset, quos sacerdotio initiari curaret, annoque 
mpcccIV Varsaviam rediisset, certior factus est, montis Tabor sodales 
intolerabili quarumque rerum inopia premi. Accurrit igitur, ut afflictos 
erigeret, egestatemque eorum, si qua potestas daretur, sublevaret. Cumque 
simul consueto studio, ad excolendas populi christiani animas, operam 
daret, fama eius per vicinitatem pervulgata, Tribergo legati ad eum adve- 
nerunt, qui civitatis eius nomine peterent, ut illuc quoque mitteret ex 
suis sodalibus, qui rem religiosam eodem fervore procurarent. Eo cum 
quibusdam sodalibus ipse profectus est, eorumque opera brevi res immuta- 
tae sunt: namque fides renovabatur, pietas excitabatur, adventabant pe- 

regrinantium turbae, ut pietati satisfacerent et sancti viri verba excipe- 
rent. Unde Dei inimicorum impotens dolor exstitit, qui moliti sunt, ut 
Alfonsiani sodales eo in oppido manere vetarentur. 

Igitur Clemens perfugium aliquod in urbem Babenhausen quaesivit, 
ac venia principis Anselmi de Fugger, religiosos sodales clericosque ope- 
ram studiis dantes, Tribergo et e Tabor coenobio, illuc deduxit: ipse ho- 
spitio utebatur parochi Weinriedi, quod oppidum mille fere passus aberat. 
Erat ibi assiduus in confessionibus excipiendis, habendis concionibus, 
aegrotantibus ac morientibus visitandis, aspera per itinera, per pluvias, 
nives atque pruinas. Babenhausen saepius petens, scholas visitabat, obam- 
bulantibus adolescentibus animumque recreantibus humanissimum se 
comitem praebebat, fratri Noberto, minus perito coquo, in cibis praepa- 
randis erat auxilio. Verumtamen hic quoque ab impiis hominibus depra- 
vatisque clericis maledicta multa, convicia, obtrectationes Clementi reli- 
giosisque eius sodalibus toleranda fuerunt. Cum vero Babenhausensis 
principatus regno Bavarico addictus est, sodales a SS. Redemptore per 
vim inde deturbati in Helvetiam confugerunt. 

Quamquam, paulo ante eam expulsionem, ex iis locis iam Clemens 
decesserat, trepidis nuntiis excitus, quos Varsavia receperat, ut laboranti- 
bus suis ope, consilio, denique praesentia praesto esset. In itinere tamen 
aliquantum constitit Vindobonae, ut denuo periclitaretur, an quid ibi loci 
suae congregationi inveniri daretur. Ut vero perspexit, huiusmodi rei nul- 
lam spem esse, iter pergens, mense decembri anni MDCCCVI, Varsaviam per- 
venit. In ea civitate, quotquot erant impii et catholicae veritatis hostes, 
quotquot occultis societatibus nomen dederant, sodales a SS. Redemptore, 
quos Bennonitas nuncupabant, odio implacabili prosequebantur; quippe 
exploratum erat, hoc esse iis in locis Ecclesiae catholicae columen ac va- 
lidissimum propugnaculum. Horum creverant spiritus, cum Gallorum exer- 
citus Varsavia potitus est, quos sperabant infestiores etiam atque Borus- 
sos religioni fore. Neque impias eorum spes imminuerat, quod, anno 
MDCCCVII per conventionem a Tilsit appellatam, ea regio Saxoniae fuerit 
adiudicata, cuius Fridericus Augustus rex, quamvis religione esset catho- 
licus idemque pius ac benevolus, totus tamen erat in Gallorum imperatoris 
potestate. Quare illi in nefarium bellum pertinacius instabant, ac religiosos 
sodales, obtrectationibus, mendaciis, libellis petebant, in scenis plebeculae 
maledictis et conviciis eos obiectabant, sperantes, his se artibus turbas 
esse concitaturos atque eos per ignominiam exturbaturos. 

Ac res quidem flagitiosis eorum inceptis prospere cessit. Nam sabbato 
sancto anni MDCCCVII, centurionum militumque Gallorum petulantia, inter 
ipsos sacrae aedis parietes tumultuatum est. Lutetiam Parisiorum delata 
re, iussus est Saxoniae rex patres Bennonitas e Polonia exterminare. 

Igitur, ante diem xm kalendas [ulii, urbe militaribus praesidiis occupata, 
militum valida manus ad sancti Bennonis emissa est, qui sodales omnes a 
SS. Redemptore, nullo facto iudicio, velut nocentes homines, curribus 
imposuerunt, et in castrum Ciistrin, quae in provincia Borussica Brande- 
burgensi est munita urbs, deductos in custodiam dederunt: tum, aliquo 
spatio intermisso, iussus quisque est in patriam regionem redire: quare 
Clemens, cum uno clerico Martino Stark, Vindobonam perrexit. Ita tot, 
tam graves diuturnique labores, uno temporis puncto, miserrime sunt ad 
nihilum redacti: sub idem enim fere tempus, sodales a SS. Redemptore 
e reliquis etiam domibus disiecti sunt, quas in Polonia aut in Russia 
instituerant. 

Haud tamen tam gravi casu Clemens fractus est: qui Vindobonae eo 
animo apud Italicorum templum constitit, ut omnes labores de integro 
suscipere paratus esset, in animarum utilitatem. Ut vero eum non fugie- 
bat, securitatis urbanae custodes in se oculos intentos habere suasque 
actiones diligenter investigare, ratus est, primis eis temporibus, habendis 
sacris concionibus esse sibi abstinendum. Igitur, segregem ducens vitam, 
non intermissis precibus operam dabat, divinum cultum in ea Italicorum 
aede singulari pietate procurabat, ritus catholicos inusitato quodam de- 
core atque honestate celebrabat. Viri pietatem ac studium cives admi- 
rantes coeperunt id templum frequentare illique peccata confiteri. Nec 
vero obliti eius erant veteres illi amici et contubernales, quibuscum ne- 
cessitudinem contraxerat, cum Vindobonae pistor erat: cumque ad eorum 
domos saepe invitaretur, ipse inter coenandum convivarum animos piis 
sermonibus excolebat. 

Interim sancti viri pietatis et in fovenda populi religione alacritatis 
cum fama percrebresceret, Sigismundus de Hohenvarth Vindobonensis Ar- 
chiepiscopus eum elegit, qui sanctimonialibus Ursulinis a confessionibus 
esset earumque templi rector. In domicilium ergo se contulit, quod ab 
eis, una cum cibo quotidiano, praebebatur. Hoc tempore ipse arbitratus 
est, sibi oblatam esse facultatem, aliquanto maiora in aimarum utilitatem 
aggrediendi: cuius rei iudicatu difficile est, utrum maior esset difficultas, 
an necessitas. In summa enim quum improborum hominum audacia, tum 
segnitie ac stupore christifidelium, unus omnium Clemens non dubitavit 
catholicam fidem verbis atque actionibus constanter profiteri ac prae se 
ferre; omnium primus perarduum opus suscepit, ut pietatem pristinam 
referret et hominum religionem, velut a sepulcro, ad vitam excitaret. Plu- 
rimum quidem exemplo proficiebat: in templo enim Ursulinarum cum 
Sacrum faciebat, cum fidelibus sanctam Eucharistiam dividebat, cum habe- 
bat supplicationes, dignitatem atque fervorem viri et quas effundebat 
lacrimas ita homines mirabantur, ut quadam invincibili vi ad Deum et 

caelestia, ipso eius conspectu, sese pertrahi sentirent. Aedem, quam squali- 
dam horridulamque acceperat, sordibus emundavit, decoravit ornamentis; 
supellectilem, vasa, vestes, quae postremo ad cultus divini decentiam di- 
gnitatemque pertinerent, comparavit. Ita restituta aede et instructa, Eccle- 
siae catholicae caerimonias, assidue, sancte, honestissime in ea conficiebat, 
per festos dies apud frequentem intentumque populum habebat conciones. 

Hisce concionibus inconcussam suam fidem, in Deum caritatem, in 
Matrem eius ac Caelites, in mortales omnes, infundere in auditorum ani- 
mos pro viribus nitebatur; eique se facilitate in eos insinuabat, ut mente- 
convinceret, flecteret voluntates, corda permoveret: quare ad sermones 
eius plebecula concurrebat; at cum ea permixti nobiles ac divites et eccle- 
siastici viri divinarum disciplinarum peritissimi. Cumque dissoluti quoque 
ac derisores adolescentes eo identidem convenirent, non semel est factum, 
ut talium etiam, orationis vi, pervivacia frangeretur quique venerant ad 
irridendum, a sancto viro demisse peterent, ut suam exciperet confessionem 
eiusque discipuli aut etiam religiosi sodales evaderent. Nec, si quae erant 
res, quibus imperantium voluntates offendi possent, aut si qua catholica 
dogmata pervagantibus erroribus maxime adversarentur, de iis, ut cetero- 
rum concionatorum fere consuetudo erat, caute tacebat: sed libere constan- 
tissimeque loquebatur, prout ferre necessitatem et animarum utilitatem 
arbitrabatur. Unde hominum non exiguus numerus, sermonibus eius com- 
moti, errores abiiciebant, perditos mores emendabant, atque ad Deum se 
et ad virtutem conferebant. 

Hi vero, a quo fuerant ad Deum perducti, in eius disciplinam se stu- 
diosissime tradebant eique confitebantur peccata: quamobrem Clementi 
in excipiendis confessionibus multum laboris ac temporis erat quotidie con- 
sumendum; miramque industriam sedulitatemque in sacro obeundo mu- 
nere expromebat. Haud diu poenitentes retinebat: sed, intima eorum pe- 
netrans, quin opportuna remedia praeberet cuique, neminem dimittebat. 
Existimans reliquarum virtutum columen humilitatem esse, humiliabat 
poenitentes; simul erga Deum et Matrem eius excitabat eorum confiden- 
tiam, atque anxios tranquillos faciebat; fugiebat immodica ac nimia; man- 
suetudinem adhibebat, quam numquam a gravitate et prudentia seiun- 
gebat. Ad poenitentiam et exomologesim peccatores adigere, omnibus 
viribus, omnibus industriis nitens, ad hoc publicas adhibebat conciones, 
ad hoc privata colloquia et familiares suasiones; hoc a Deo suppliciter 
petebat ac beatam Virginem sanctosque interponebat deprecatores; ut 
hoc impetraret, corpus afflictabat: quoties vero desiderii fiebat compos, 
id ei optatissimum accidebat atque gestiebat laetitia animus. 

Erga alienos adeo sollicitus, in Ursulinas virgines, suis curis potissimum 
permissas, mirum qua alacritate uteretur: praesertim cum ad mille ab 

eis puellae educarentur; quare sperandi suberat locus, caritate Dei fla- 
grantibus institutricibus, eadem caritate tenellos adolescentularum animos 
ut ipsae accenderent eaeque vicissim in domesticos suos, in parentes ne- 
cessariosque ignem hune divinum essent iniecturae. Ergo omnes nervos, 
in collapsa virginum disciplina restituenda, intendit, quibusdam ex illis 
frustra reluctantibus, quae malebant in ea laxitate iacere. Vigilabat, ut, 
quibus divino Sponso votis adigebantur, sancte praestarent; peccantes 
suaviter corripiebat vel, si severitate erat opus, severius castigabat; auctor 
eis ut otium obtrectationesque odio capitali haberent; item tristitiam; at 
crucem hilari ac volenti animo amplecterentur; humilitatem in deliciis 
haberent, quippe quae virtutum est radix et principium. Quare, monitis 
sancti viri illis obsequentibus, curis respondentibus, disciplina regularis 
brevi relata est et Ursulinarum monasterium refloruit. 

Verum, si qua ex religiosis sororibus vel ex puellis apud illas commo- 
rantibus morbo arripiebatur, tune vero paterna Clementis sollicitudo ma- 
xime prodibat: invisebat eam, solabatur, suadebat non in aerumnae, sed 
in Dei insignis beneficii numero eum morbum haberet. Quod si letalis 
morbus erat, praesto erat assidue, caelestia solatia deprecabatur mori- 
turae, animos addebat, quibusque spiritualibus praesidiis, usque ad ul- 
timum anhelitum, eam afficiebat. Sed ne extranei quidem aegri ac mori- 
bundi Clementi leviori erant curae, non sine illorum animarum maximo 
fructu. Cuius rei ita per civitatem pervulgata erat fama, ut, si gravius quis 
aegrotaret, nec modo de corporis, sed de animae quoque eius salute iam 
desperaretur, omnibus adiumentis frustra adhibitis, ad sancti Hofbauer 
caritatem extremum refugium esset. Ile vero sui potestatem, quavis 
ex causa numquam negabat; sed promptus alacerque accurrens et in 
itinere Dei virginisque Mariae opem implorans et aliorum quoque, prae- 
sertim Ursulinarum sororum, adhibitis deprecationibus, viribus adeo 
nitebatur supernisque iuvabatur praesidiis, ut etiam contumacissimos ac 
Dei legisque eius iamdiu oblitos in eius gratiam semper fere reconc- 
iliaret. Ita plurimas, ex ipsis inferni faucibus animas ereptas, salvas 
praestitit. 

Vicem illorum magno opere dolebat Clemens, qui extra catholicam 
Eeclesiam degunt: cumque sciret, tales quoque homines, concionum sua- 
rum adductos fama, eis saepe interesse, ecorum mentes ac voluntates 
trahere ad catholicam veritatem studiose conabatur. Numquam vero con- 
viciis homines laedebat, sed proponebat catholicae religionis dignitatem 
atque decorem, dogmata declarabat, Sacramenta illustrabat: his rebus 
desiderio audientium animos accedebat, ut sese tam sanctae religioni 
addicerent. Nec, quibus suaserit, sunt pauci inventi: quippe fervore ho- 
minis invitabantur, ingenuitate quaque in Deum proximumque caritate 

aestuabat; simplicitatem et perspicuitatem mirabantur, qua coram doctis 
atque rudibus de abstrusis fidei mysteriis agebat; verebantur vitae san- 
ctimoniam, quae e vultu, ex oculis, ex habitu elucebat. Itaque singulis 
fere hebdomadis erat aliquis, magni etiam hominis ac doctrinae vir, qui 
aut ex haeresi fidem catholicam profiteretur aut hebraeus baptismum 
exposceret. 

Pueros Clemens diligebat ab iisque diligebatur: qui, si quando obvium 
habebant, viae se addebant comites domumque usque prosequebantur 
eum. Ipse fidei rudimenta eos docebat, eorum animum conformabat ad 
sanctam synaxim primum excipiendam; apud parentes instabat, ut pie 
liberos instituerent. Cumque moleste ferret, quod per id tempus Vin- 
dobonae ephebea non exstarent, in quibus catholice adolescentes insti- 
tuerentur, Adamo Miiller ac deinceps Friderico de Klinkowstrém fuit 
auctor, ut darent huic negotio operam eisque, in eo transigendo, auxi- 
lio fuit. Puellae vero, quae ab Ursulinis educabantur, paternae ei curae 
fuerunt. 

At ne corporales quidem proximorum necessitates neglectui erant: pau- 
perum sollicitus, praesertim si quos, ex locupleti statu deiectos, pauper- 
tatis pudebat, eos ut iuvaret, libenter ipse cibo abstinebat. Pauperibus 
pecuniam, vestes, cibaria, panem potissimum afferebat. Misericordem enim 
sancti hominis voluntatem pernoscentes, seu pistores amici eius, seu san- 
ctimonialium a Visitatione moderatrix, panes ei dono mittebant, quos 
ille, domo mane egrediens, iniiciebat in crumenam atque interdiu esurien- 
tibus dispertiebat. Cum vero, in ea pyblicae rei inclinatione, Ursulinae 
virgines, quibus a confessionibus erat, rei familiaris facta iactura, in ino- 
piam incidissent, quis narrare posset, qua sollicitudine, quibus industriis 
earum egestatem conatus sit sublevare? Maximis in angustiis, aliquando 
ad eas vim pecuniae non mediocrem attulit; eiusque inductus auctoritate 
Cardinalis Olmutiensis Archiepiscopus ab imperatore fratre impetravit, 
ut ex imperiali gaza devotarum mulierum aes alienum dissolveretur. 

Clemens, postquam totum diem, ad gloriam Dei amplificandam, im- 
pigre absumpserat, cum tandem domum vespere concedebat, non eum 
quies, sed nova quaedam et gravis et fructuosissima occupatio exspec- 
tabat. Inveniebat enim amicis discipulisque domum refertam: viginti 
erant, triginta, postremis annis etiam quinquaginta adolescentes, alii ope- 
ram theologiae dantes, alii medicinae aut legibus, cum iisque publici 
scribae permixti: hos humanissime excipiebat iuvenilesque animos fami- 
liaribus colloquiis, cohortationibus excolebat, piis lectionibus, quas enar- 
rationibus interpellabat. Nec universorum modo, sed singulorum quoque 
sollicitus erat: nemini assentabatur, sed ingenue veritatem proferens eo- 
Tum spiritualia commoda quaeritabat; iuveniles continebat spiritus; casti- 

gabat, si quem peccantem deprehendebat, sive dives ille esset seu pauper, 
omnibus aeque iustus; alacres volebat eos esse atque sinceros: nam, si 
qui pietatem simularent, ab iis vehementer refugiebat. Quare fidentes ii 
iuvenes eximiis his artibus, ea sanctitate, ea facilitate hominem praedi- 
tum unice diligebant ac reverebantur, ex oreque eius pendentes ei se 
omnino permittebant. Ita, ex vespertino hoc labore, uberes ille fructus 
percepit: nam, de eo domestico amicorum circulo, alii quidem exstiterunt 
actuosi sacerdotes, divinae gloriae et animarum salutis studiosissimi; alii 
evangelica consilia sequuti congregationi a SS. Redemptore aut religiosis 
aliis sodalitiis sese addixerunt; alii, qui laici manserunt, in suo quisque 
instituto ac statu, integritatis, innocentiae, religionis singularia exempla 
praebuerunt; omnium plurimum valuit opera, ad collabentem in ea civi- 
tate et pene afflictam rem catholicam erigendam et confirmandam. 

Verum, in saluberrimis inceptis aggrediendis, quo alacrior sanctus 
Hofbauer erat, eo suberat maior causa catholici nominis inimicis, qui 
rerum summam fere tenebant in manibus, eum odendi omnibusque viis 
perniciem eius conandi. [gitur eius nomen apud archiepiscopalem Curiam 
detulerunt: quo ex periculo cum ille evasisset, apud Franciscum I impe- 
ratorem, uti noxium hominem arguerunt, qui, ad publicam tranquillita- 
tem tutandam, ex finibus imperii deturbandus esset: at negavit impe- 
rator, sese virum, civem Austriacae ditionis, exsilio indemnatum multare. 
Ut vero compererunt inimici homines, congregationis a SS. Redemptore, 
cui in eo imperio legitimus locus non erat, Clementem esse sodalem, pul- 
lam iam ei incolumitatis rationem superesse arbitrati sunt. Denuntianti- 
bus necesse esse descisceret a congregatione aut Austriam relinqueret; 
non dubitavit ille confirmare, quam deserere religionem, malle se patria 
carere. Qua significatione viri laetitia illi gestientes ad imperatorem 
retulerunt, petere patrem Hofbauer, ut per eum sibi fas sit in terras lon- 
ginquas transmigrare. 

Beatus vir, quamquam moerebat impendentem calamitatem, omnia 
tamen Deo sedato corde permittebat. At non eAdem animi aequitate usus 
est Vindobonensis Archiepiscopus, cui indignum visum est, et illum per 
dolum iniuriamque circumveniri, et pastoralibus suis curis commissae 
civitati tantam iacturam exsilio illius imponi. Quapropter, tametsi senec- 
tute pene erat confectus, adiit imperatorem, resque quo in loco essent 
aperte demonstravit. Ipsis iis diebus Romam erat imperator profecturus; 
quare, Praesulis sermone commotus, de eo negotio quidquam, absente se, 
statui vetuit. Romae interim Pius VII Pontifex per Legatum suum Vin- 
dobonensem quum de eximiis sancti Hofbauer in religionem promeritis, 
tum de vexationibus, quibus exagitabatur, admonitus fuerat. Cum ergo 
Franciscus I, Austriae imperator, anno MDCCOXIX, Romam advenit, de 

hae re cum eo Pontifex familiariter colloquutus, facile principi persuasit, 
adeo eximium virum per nefas affici molestia. Cuius rei cum maximo 
opere imperatorem poeniteret rationemque excogitaret, qua illata homini 
damna resarcirentur, Vincentium Darnaut sacerdotem, quem a confes- 
sionibus habebat, adhibuit in consilium: hic vero negavit, quidquam posse 
accidere Clementi exoptatius, quam si congregationem a SS. Redemptore 
in Austria constituendi fieret potestas. Perplacuit imperatori res, qui ex 
ipso itinere litteras Vindobonam dedit, vi quarum iussus est pater Hof- 
bauer congregationis leges exhibere, et proponere rationem, qua in Au- 
striam ipsa induceretur. [lle, insperata laetitia commotus, maudatum ala- 
criter curavit; octobrique mense ipsius anni MDCCCXIX, supplicem libellum 
tradidit imperatori, de congregatione a SS. Redemptore in Austriam im 
ferenda. 

Ecce ergo Clemens antiquissimi voti factus est compos. Verumtamen 
non placuit Deo, fidelem servuam exoptatum rei eventum suis oculis -per- 
cipere: ut qui in diuturno vitae curriculo tot sanctissima incepta disiici 
conspexerat, tot labores dissipari, huic, ne in extrema quidem aetate, vel 
spiritualis voluptatis aliquid in hoc mundo concederetur. Equidem corporis 
robustas vires natura pactus erat: eas tamen deminuerant iamque plane 
exhauserant et aetas exacta et numquam intermissi labores; longinqua iti- 
nera per imbres nivesque aut per solis aestum pedibus obita; laboriosae 
conciones; ad exedram poenitentiae multas quotidie horas sessionis 
productae; noctes ad morientium lectum vigilatae. Quamquam corporis 
deficientes vires pristina animi supplebat alacritas eademque in Deum 
ac proximum caritas: quare nihil laboris in confessionibus excipiendis 
remittebat aut in habendis concionibus aut in discipulis docendis hor- 
tandisque. 

Ita fractus consumptusque, ante diem VII idus martias anni MDCCcCcxX, 
ad sacram Italorum aedem se contulit, solemne Sacrum acturus, in sola- 
tium animae mulieris principis Iablonowskae, quae diem supremum nuper 
obierat Romae, ac de congregatione a SS. Redemptore bene in Polonia 
meruerat. Ut vero, in perfrigida tempestate niveque maxima, pedibus 
illue perrexit, adeo gravior factus est morbus, ut Sacrum conficiendi 
vires vix suppeditaverint. Inde curru domum vectus lectulo iacuit, ac 
morbi dolores molestiasque remediorum patienti animo toleravit, medico 
in omnibus morem gerens discipulisque, qui, cum famulus nullus esset, 
ei ministrabant. Quos ex vetere instituto non intermittebat solari, docere, 
imo et eorum audire confessiones. Corpore Janguescente, erat animus ad 
Deum erectus, quem ferventibus precibus petebat: nullum ei desiderium, 
nulla voluntas, nisi ut voluntati illius se plane subiiceret. Tertio idus 
martias, summo ardore morientium sacramenta excepit: postquam vero 

cum morte diem solidum luctatus est, idibus martiis, meridies cum esset, 
sonumque aes sacrum ederet, contigit ut eius discipuli ceterique, qui ad- 
stabant, in moribundum intenti, animum id soni non adverterent: tum 
ille, viribus extremis collectis, monuit eos, horam esse Virginem ab angelo 
salutatam invocandi. Id cum pie ipsi praestitissent, e precibus surgentes 
deprehenderunt, sanctum virum iam animam egisse. 

De eius obitu in vulgus ut rumor exiit, omnium commoti sunt animi 
frequentesque ad cadaver concursus facti sunt: nec magis pacem ei depre- 
cabantur a Deo, quam deprecatorem apud Deum adhibebant; reverenter 
mortua membra osculabantur; quaerebant aliquid secum inde auferre, 
quod ut sanctas reliquias colerent. Cum vero illo ipso die cadaver elatum 
est, incredibile est dictu, nullo condicente, quanta convenerit undique mul- 
titudo prosequentium ad cathedrale templum, velut ac de viro ageretur, 
qui amplissimum dignitatis locum in re publica tenuisset. Advenerant ex 
suburbiis pauperum greges, viduarum, puerorum, artificum, qui gratum 
pro acceptis beneficiis animum postremo significarent; antecessores atque 
auditores ex archigymnasio, qui supremos magistro redderent honores; 
permixti his publici scribae, tribuni, centuriones, humanis artibus, litteris, 
scientiis exculti viri, sacerdotes, religiosi sodales, patricii homines, matro- 
nae nobilissimae; ipsum cadaver duodecim adolescentes humeris susten- 
tabant vel nobiles vel honesto loco nati. Ita, inter magnas conspicien- 
tium turbas, ad sancti Stephani maximum templum ventum est: unde 
postridie cadaver ad coemeterium sanctae Mariae ab Enzersdorf est de- 
latum, et, expiatorio Sacro celebrato, ibi conditum. 

Clementis mortalibus reliquiis magnus ibi habitus honor. Ad eius enim 
sepulcrum cuiusvis ordinis et conditionis homines quum Enzersdorfio af- 
fluebant, tum e vicinis oppidis et Vindobona ipsa venerabundi peregri- 
nabantur, tumulum floreis coronis decorantes atque ex eo glebas, terram, 
flores, herbulas tollentes. Inventi etiam sunt, qui erga sanctum virum hac 
re promerent pietatem, quod iuxta eius ossa se sepeliri voluerint. At ma- 
gno opere interim eos sancti Clementis discipulos pigebat, qui, stratam 
ab eo viam alacriter ingressi, congregationi a SS. Redemptore sese addixe- 
rant, eiusque Vindobonae domum feliciter instituerant; pigebat, inquam, 
parentis dilectissimi corpus, alieno in loco, tam longe a se, servari atque 
honorari. Illud igitur, anno MDCCCLXH, pridie nonas novembres, ad suum 
templum sanctae Mariae Scalaris, sonantibus tintinnabulis, inter maximam 
christifidelium frequentiam, Vindobonam deportaverunt et in honestissi- 
mo sepulcro peramanter deposuerunt. Quae dum aguntur, mulier quaedam 
pectore laborans, et a medicis deposita, subito est restituta sanitati. 
Quare in sanctum Hofbauer hominus est pietas aucta, et ad novum eius 
sepulcrum ampliores in diem honoris significationes delatae. 

Nec tamen interea sancti viri virtutum e sodalium animis, amicorum, 
discipulorum omniumque, qui eum cognorant, memoria exciderat; neque 
eius praeclarae sanctitatis refrixerat populi christiani opinio; convalesce- 
batque vulgo eius opis fiducia et exspectatio deprecationis, praesertim cum 
nova quotidie proferrentur beneficia, eo sequestre, non sine prodigio a 
Deo impetrata. Igitur hisce de rebus, anno MDCCCLXIV, Vindobonensis 
Archiepiscopi potestate ordinaria, quaestio instituta est; tabulisque eius 
Romam delatis et a sacrorum Rituum Congregatione cognitis, Pius IX 
Pontifex Maximus, ante diem xvi kalendas martias anni MDCCCLXVII, 
commissionem manu sua signavit, de Clementis Hofbauer ab eadem sacra 
Congregatione causa beatificationis et canonizationis suscipienda. Igitur 
minora iudicia peracta sunt, et de singulis virtutibus auctoritate aposto- 
lica confectae quaestiones: quibus a sacra Congregatione ternis comitiis 
mature perpensis, idem Pontifex Maximus, anno MDCCCLXXxvI, pridie 
idus maias, solemniter decrevit, constare de virtutibus theologalibus, 
fide, spe et caritate in Deum et proximum, nec non de cardinalibus, 
prudentia, iustitia, fortitudine et temperantia earumque adnexis venera- 
bilis servi Dei Clementis Mariae Hofbauer, sacerdotis professi e congreg- 
atione SS. Redemptoris, in gradu heroico, in casu et ad effectum de 
quo agitur. 

Tum de miraculis aggressum est iudicium, ac duo sunt proposita: 
unum instantaneae perfectaeque sanationis adolescentulae Agnetis Fiath 
@ coxalgia scrophulosa, imminente sinistri femoris spontanea luxatione; 
alterum instantaneae perfectaeque sanationis Mariae Hoffmann ab hernia 
crurali sinistra incarcerata, letalibus stipata symptomatibus. De utroque 
postquam ter disceptatum est, constare decrevit Leo XIII Pontifex Ma- 
ximus, ante diem 1x kalendas martias, anno MDCCCLXXxXxvI. Idemque, anno 
eodem, ante diem x1 kalendas decembres, decrevit, tuto procedi posse 
ad solemnem venerabilis Clementis Mariae Hofbauer beatificationem. Nec 
ita longo interposito intervallo, anno MDCCCLXXXVIII, ante Iv kalendas 
februarias, apud Vaticanam beati Petri aedem, solemne concelebratum 
est, quo Clemens Maria Hofbauer in beatorum caelitum est numerum 
relatus. 

Cum vero, ipso deprecante, nova a Deo patrata miracula dicerentur, 
idem Pontifex Leo XIII, anno MpcccxcvI, ante diem xvi kalendas ianua- 
rias, resumptionis causae signavit commissionem. Tria tum miracula pro- 
tulerunt postulatores; ex his duo probaverunt. Primum, anno MDCCCCV, 
mense martio, factum est Neapoli, eoque sanitatem recuperavit Amalia 
Conte, quae septimum iam mensem aegra trahebat sicca arthritide la- 
borans; morbusque in dies ingravescens in insanabilem anchylosim ces- 
serat. Beati Clementis icone laevo genu fervidis cum precibus admota, 

mulier, cui ante artum movendi nulla supererat facultas, sustentaculo 
proiecto, repente vita, motu, vigore praeditum habuit. 

Alterum miraculum contigit in Malerdorfiensi coenobio sororum Fran- 
ciscalium, februario mense anni MDCCCXCVU. Vigora Verzinger in devo- 
tarum virginum erat numero, quae tubercolosi pulmonari iactabatur: 
morbus autem, cum accederet pleurites acuta eiusdem indolis tuber- 
cularis, ita ad fatalem exitum properabat, ut supremis sacramentis mu- 
lier munita fuerit. Institutis vero, ad sanctum Clementem exorandum, 
precibus novendialibus, sub earum exitum, Vigora tranquillo somno 
arripitur, ex eoque mane expergefacta integre ac perfecte sanata e 
lectulo surgit. 

De huiusmodi prodigiis, postquam, iuxta institutum a maioribus mo- 
rem, apud sacrorum Rituum Congregationem est disceptatum, Nos, ante 
diem 1x kalendas februarias huius anni MDCCCCIX, solemniter ediximus, 
constare de duobus propositis miraculis, scilicet de primo instantaneae 
perfectaeque sanationis Amaliae Conte ab arthritide sicca in sinistro genu; 
atque de altero, instantancae perfectaeque sanationis Vigorae Verzinger 
a tuberculosi pulmonari et pleuritide. Iterumque decrevimus, VI kalendas 
maias, tuto procedi posse ad solemnem beati Clementis Marie Hofbauer 
canonizationem. 

Quibus omnibus expletis, tradito a maioribus more, Consistorium se- 
cretum indiximus, in quo, ante diem m1 kalendas maias huius anni, Fratrum 
Nostrorum sanctae romnae Ecclesiae Cardinalium sententiam rogavimus. 
Qui, de beati Clementis Hofbauer rebus gestis, virtutibus et miraculis de 
rebusque in eius causa actis, dilecti Fratris Nostri Cardinalis Sebastiani 
Martinelli audita oratione, perplacere sibi responderunt, eximium illum 
virum in Sanctorum numerum cooptari. Tum, Consistorio publico ipso eo 
die convocato, dilectus filius Philippus Pacelli Nostrae consistorialis aulae 
advocatus pro eiusdem Beati canonizatione diserte peroravit, de eaque 
quantocius celebranda Nobis humiliter supplicavit. Nos vero, cum animo 
reputantes, de negotio agi maximi ponderis et gravitatis, existimavimus, 
precibus, ieiuniis, largitionibus piisque aliis operibus, divini Spiritus adhuc 
esse implorandam opem, qui lucem claritatis suae super mentem Nostram 
effundere dignaretur. Interim, a sacra Consistoriali Congregatione datis 
litteris, curavimus, ut non viciniores modo venerabiles Fratres Episcopi, 
sed remotissimi quoque de tam gravi negotio fierent certiores, qui se ad 
Urbem conferrent Nobisque sententiam suam panderent, de honoribus 
Sanctorum beato Clementi Hofbauer ac Iosepho Oriol, quem cum illo 
coniunximus, decernendis. Hi ex universo orbe cum frequentes convenis- 
sent, de causa plane edocti, tum ex iis, quae acta coram Nobis iam fuerant 
tum ex sacrorum Rituum Congregationis documentis, quorum singulis 

tradita fuerunt exempla, in semipublicum Consistorium coram Nobis coa- 
ctum, ante diem U1 idus maias, convenerunt. Nec tantum venerabiles Fra- 
tres NostriS. R. E. Cardinales, sed et Patriarchae, Primates, Archiepiscopi, 
Episcopi unanimi voluntate ad hanc canonizationem absolvendam Nos 
cohortati sunt. Cuius rei instrumenta, a dilectis filiis Sedis apostolicae 
notariis publice confecta, in tabularium sacrorum Rituum Congregationis 
relata sunt. 

Igitur huiusce canonizationis solemnia celebrare in basilica vaticana 
constituimus, hac xin die ante kalendas iunias, qua Domini nostri cele- 
bramus Memoriam, qui, discipulis suis cernentibus, est elevatus in caelum, 
ut nos divinitatis suae tribueret esse participes. Ac templis statutis ad 
sacras indulgentias lucrandas, hortati sumus christifideles ut, vera cordis 
contritione, novensiles sibi sanctos facerent propitios, et benevolos caele- 
stium donorum deprecatores. 

Statuta faustissima dies cum advenerit, omnes tum saecularis, tum 
regularis cleri ordines, singuli romanae Curiae Praesules et Officales, 
venerabiles Fratres Nostri S. R. E. Cardinales, Patriarchae, Primates, 
Archiepiscopi, Episcopi convenerunt. Quibus solemni supplicatione prae- 
euntibus, Nos vaticanam basilicam ingressi sumus magnificentissime or- 
natam. Tune dilectus Frater Noster Cardinalis Sebastianus Martinelli, 
praepositus canonizationi huic procurandae, perorante dilecto Filio Phi- 
lippo Pacelli, sacrae consistorialis aulae advocato, vota nobis Sacrorum 
Antistitum detulit necnon religiosae familiae a SS. Redemptore, cumque 
iterum et tertio iisdem votis et precibus institisset; divini Paracliti afflatu 
Nos humiliter implorato, ad honorem sanctae et individuae Trinitatis, 
ad catholicae fidei incrementum et decus, auctoritate Domini nostri Iesu 
Christi, sanctorum apostolorum Petri et Pauli et Nostra, matura deliba- 
ratione, et voto Fratrum Nostrorum S. R. E. Cardinalium, Patriarcha- 
rum, Primatum, Archiepiscoporum, Episcoporum consilio, praedictum 
beatum Clementem Mariam, sacerdotem professum e congregatione Ssmi 
Redemptoris, eiusdemque congregationis ultra montes propagatoris insi- 
gnis, sanctum confessorem esse declaravimus. Cui sociavimus eodem de- 
creto beatum Iosephum Oriol, presbyterum beneficiarium Barcinonensis 
ecclesiae sanctae Mariae Regum. Memoriam sancti Clementis Mariae Hof- 
bauer quotannis in martyrologio, die eius natali, referri mandavimus, et 
cunctis christifidelibus, qui ea die exuvias eius venerati fuerint, indul- 
gentiam septem annorum totidemque quadragenarum perpetuo imperti- 
vimus. Gratiis deinde Deo optimo maximo actis, solemniter rem divinam 
fecimus, et post evangelii lectionem confertissimam et exsultantem mul- 
titudinem cohortati sumus, ut novensilium sanctorum gratiam, imita- 
tione virtutum, sibi potissimum conciliarent. Deinde, benedictione apo- 

stolica solemniter impertita, apostolicas has litteras manu Nostra et 8. 
R. E. Cardinalium signatas, sub plumbo expediri mandavimus. 

Habetis, filii dilectissimi, in sancto Clemente Hofbauer, quum reli- 
quarum virtutum, tum potissimum constantiae et fortitudinis eximium 
specimen, quod non modo suspiciatis laudibusque efferatis, sed acri etiam 
studio imitemini. Quoties ille moerentibus oculis conspicatus est, diutur- 
norum ad Dei gloriam ac animarum salutem susceptorum laborum fruc- 
tus, uno scelestorum hominum impetu, disiectos et ad nihilum redactos! 
Quoties quotque dissitis in locis, ab anno MDCCLXXXV, quo sacerdotio vix 
initiatus reversus est Vindobonam, ad annum MDCCOCXxX, qui vitae po- 
stremus fuit, congregationem suam a SS. Redemptore aggressus est ultra 
montes inferre ac firmiter stabilire! Quamquam vero tot conatus suos in 
vanum cedere videbat, fractus numquam est, numquam animum despon- 
dit. Nam Deo fidebat, ad gloriam eius ampliandam enitebatur: ex uno 
loco exturbatus, sese ad alterum conferebat, eosdemque labores in ani- 
marum salutem de integro suscipiebat. Verum tot eius laborum posteri 
uberrimos fructus perceperunt; atque hodie sanctus Clemens Vindobo- 
nensis apostoli nomen est consequutus; ac, eo vix vita functo, facta tandem 
discipulis eius copia se congregationi a SS. Redemptore addicendi, Vindo- 
bonae eam constituerunt; brevique illa in longinquas terras longe lateque 
propagata est. Ita fidelis servi Deus laboribus prolixe benedixit sancta- 
que eius optata implevit. Vos ergo, dilectissimi filii, sancti viri exempla 
imitemini. Nune quoque catholicae fidei debacchantur hostes, eisque, 
tamquam mundi huius dominis, quae velint, omnia permissa esse viden- 
tur. Vos vero fortes estote neque cadatis animo; consurgite, ad proelia 
Dei strenue pugnanda; ingruentia mala a vobis, a familiis vestris, ab 
hominum consortio defendite; propugnate sanctam Christi fidem, hance 
Sedem apostolicam, spiritualia vestra bona ac proximorum vestrorum; 
nolite hosti unquam cedere aut e pugna pedem referre. Ita constantiam 
vestram Deus omnipotens fortunabit atque Ecclesiae suae, christianis 
nationibus, christifidelibus omnibus faustiora tempora adducet. 

Omnibus itaque, quae inspicienda erant, bene perpensis, certa ex 
scientia atque auctoritatis Nostrae plenitudine, omnia et singula prae- 
dicta confirmamus, roboramus atque iterum statuimus universaeque Ec- 
clesiae catholicae denunciamus; mandantes ut praesentium litterarum 
transumptis sive exemplis etiam impressis, manu alicuius notarii sub- 
scriptis et sigillo viri in ecclesiastica dignitate constituti munitis, eadem 
prorsus fides adhibeatur, quae hisce Nostris litteris haberetur, si exhi- 
bitae forent atque ostensae. 

Si quis vero paginam hanc Nostrae definitionis, decreti, mandati, 
relaxationis et voluntatis infringere vel temerario ausu contraire aut at- 

tentare praesumpserit, indignationem omnipotentis Dei et sanctorum Pe- 
tri et Pauli apostolorum eius se noverit incursurum. 

Datum Romae apud sanctum Petrum, anno Incarnationis dominicae 
millesimo nongentesimo nono, xm kalendas iunias, Pontificatus Nostri 
anno sexto. 


PIUS PP. X 


Ego A. Episcopus Ostien. et Veliternen Card. OREGLIA A S. STEPHANO 
S. R. E. Camerarius 8. C. Decanus. 

Ego SERAPHINUS Episcopus Portuensis et S. Rufinae Card. VANNUTELLI 
Maior Poenitentiarius. 

Ego A. Cardinalis AGLIARDI Episcopus Albanensis. 

Ego VINCENTIUS Episcopus Praenestin. Card. VANNUTELLI. 

Ego Fr. Ep. Tusculanus Card. SATOLLI. 

Ego FRANCISCUS DE PAOLA Episcopus Sabinensis Card. CASSETTA. 

Ego MARIANUS tit. S. Caeciliae Presb. Card. RAMPOLLA DEL TINDARO. 

Ego ANGELUS tit. S. Laurentii in Lucina Presb. Card. D1 PIETRO. 

Ego Fr. H. M.* tit. S. Mariae de Scala Presb. Card. Gorrt. 

Ego ALEXANDER tit. SS. Marcellini et Petri Presb. Card. SANMINIATELLI. 

Ego Petrus tit. SS. Quatuor Coronatorum Presb. Card. RESPIGHI. 

Ego SEBASTIANUS tit. S. Augustini Presb. Card. MARTINELLI. 

Ego BENIAMINUS tit. S. Mariae in Ara-Coeli Presb. Card. CAVICCHIONI. 

Ego DomInicus tit. 8. Priscae Presb. Card. FERRATA. 

Ego tit. 8S. Marcelli Presb. Card. GENNARI. 

Ego RAPHAEL tit. S. Praxedis Presb. Card. MERRY DEL VAL. 

Ego Octavius tit. SS. Cosmae et Damiani Diac. Card. CAGIANO DE AZEVEDO 

Ego Petrus tit. 8S. Bernardi Presb. Card. GASPARRI. 

Ego Franciscus 8. Mariae in Porticu Diaconus Card. SEGNA. 

Ego Fr. IosepHus CALASANCTIUS 8S. Hadriani Diaconus Card. VIVEs. 

Ego CAIETANUS 8. Nicolai in Carcere Diaconus Card. DE LAI. 


A. CARDINALIS AGLIARDI, S. R. E. Cancellarius. 


Loco Plumbi 
Raphael Virili, Protonotarius Apostolicus. 


Augustinus Bartolini, Protonotarius Apostolic. 


Acta, vol. I, n. 16. — 1-9-909. 

EPISTOLAE 
I 


AD AUGUSTISSIMUM ET POTENTISSIMUM IMPERATOREM MAHOMETUM VY. 


Au Trés-Haut et Trés-Puissant Souverain Mehmed V Empereur, Pie X 

Pape salut et prospérité. 
Majesté, 

Le témoignage de bienveillance toute spéciale qu’il a plu 4 Votre 
Auguste Majesté de Nous donner en délégant une Ambassade extraordi- 
naireJpour Nous remettre les lettres autographes et Nous annoncer Son 
avénement au Tréne, a été particulitrement cher & Notre ceur. Nous 
sommes profondément touché de cette haute attention et de cette preuve 
d’estime de la part de Votre Majesté Impériale et Nous Lui en exprimons 
Notre trés vive reconnaissance. Cette marque d’amitié Nous est d’autant 
plus agréable, qu’elle se rattache & l’heureuse époque ov une pareille Mis- 
sion avait ’honneur d’étre envoyée, par l’un de Vos Augustes Prédéces- 
seurs, au Pape Pie IX de sainte mémoire. 

Nous aimons a redire combien il Nous a été consolant d’entendre les 
paroles d’éloges et de satisfaction que Villustre Ambassadeur de Votre 
Majesté Nous a adressées, pour la fidélité et le dévouement des sujets 
catholiques de Votre Empire. 

Nous prions Dieu d’accorder & Votre Majesté Impériale une vie longue 
et prospére au bien-étre de tous Ses sujets. 

Donné & Rome, prés Saint Pierre, ce 11™¢ jour de Juillet de l’année 
1909, de Notre Pontificat la sixiéme. 


PIE X PAPE 


II 


AD VINCENTIUM CARD. VANNUTELLI, RENUNTIATUM LEGATUM APOSTOLICUM 
ET PRAESIDEM CONVENTUS EUCHARISTICI COLONIAE AGRIPPINAE HABENDI. 


Venerabilis Frater Noster, salutem et apostolicam benedictionem. — 
Annuus catholicorum conventus de amplificando fovendoque cultu san- 
ctissimae Eucharistiae prope est iam, ut convocetur: quem scis hoc anno 
actum iri Coloniae Agrippinae sub initio mensis augusti. Optimo sane 
auspicio urbs vetusta ac nobilis, eademque professionis vitaeque catho- 
licae in florentissima regione Rhenana quasi quoddam centrum, sedes 
habendi huius conventus delecta est: quae quidem, christianam sapien- 

tiam, uti memoria est proditum, ab ipsius beati Petri discipulo edocta, 
quum fide et observantia erga Vicarium Iesu Christi, tum maxime pie- 
tate et religione erga Sacramentum altaris semper eluxit. Argumento rei 
sit vel unum templum illud magna diuturnaque molitione a maioribus, 
honori utique divinae maiestatis in Eucharistia delitescentis, exstructum, 
idque tam excellentis artificii tantaeque magnificentiae, ut in pulcher- 
rimis orbis terrarum iure numeretur. Hac in opportunitate loci, non est 
mirum, si venerabilis Frater Episcopus Namurcensis, praeses decuriae 
coetibus Eucharisticis curandis, opera diligentiaque sua profecit uberrime. 
Etenim audimus, egregios viros e Coloniensi et clero et populo non pau- 
cos, in primisque Canonicos templi maximi, duce et auctore dilecto Filio 
Nostro Cardinali Archiepiscopo, iamdudum una simul elaborare alacres. 
in omnibus apparandis rebus, quae ad conventum pertinent. Hunc igitur 
solemnem fore ac celebrem non minus, quam qui usque adhuc habits 
sunt, coniicere iam plane licet: eumdem vero aeque fructuosum eventu- 
rum Ecclesiae sanctae, libet de divina benignitate Nobis polliceri. Equi- 
dem recordantes, quae quantaque huiusmodi conventus incrementa attu- 
lerint communi pietati; et quantum ex eis, praesertim ex illo Londiniensi, 
Dominus Iesus honoris et gloriae ceperit, perfundimur gaudio: neque 
enim Nobis quidquam potius in optatis est aut esse potest, quam ut my- 
sterium illud infinitae caritatis Christi cognoscant homines usque magis 
et revereantur et diligant. Quoniam autem decet Nos publicis his fidei 
significationibus non interesse solum, sed praeesse, intelligis quam liben- 
ter eidem dilecto Filio Nostro Archiepiscopo satisfacturi simus, roganti, 
ut unum e sacro Collegio Cardinalium Roma velimus mittere, qui, per- 
sonem Nostram gerens, conventui praesideat. Itaque in te, venerabilis 
Frater Noster, qui saepe alias Nobis in simili munere fidem et sollertiam 
egregie probasti tuam, coniecimus oculos: eo vel magis, quod et in consi- 
lio generali coetibus Eucharisticis agendis principem locum, honoris causa, 
obtines; et piis quibusvis operibus, quae Eucharistiam attingunt, singu- 
lari adesse studio consuevisti. Quare his te litteris Legatum Nostrum 
renuntiamus, destinamusque Coloniam Agrippinam, ut ibi conventui Eu- 
charistico, Nostro nomine, praesideas. Divinorum autem munerum auspi- 
cem, ac paterni animi Nostri testem, volumus, omnibus, quicumque vel 
cogendo conventui operam dederunt, vel eidem intererunt, universaeque 
civitati Coloniensi apostolicam benedictionem afferas, quam quidem prae- 
cipuo cum benevolentiae sensu, tibi, venerabilis Frater Noster, impertimus. 

Datum Romae apud 8. Petrum die xvi Iulii, in festo D. N. Mariae 
Karmelitidis, anno McMIX, Pontificatus Nostri sexto. 


PIUS PP. xX 

S, CONGREGATIO DE SACRAMENTIS 


I 
FRIBULGEN. 


DUBIUM CIRCA CONLATIONEM SS. ORDINUM EXTRA TEMPORA, ET NON SER- 
VATIS INTERSTITUS, ALIENIS SUBDITIS. 


In Congregatione generali, die 13 Augusti 1909 habita, proposito du- 
bio, «utrum Episcopus, gaudens indulto conferendi Ordines extra tem- 
« pora et non servatis interstitiis, eo uti possit etiam erga alienos subdi- 
«tos, suorum Ordinariorum dimissorias habentes »; Emi Patres, re mature 
perpensa, respondendum censuerunt: « Affirmative, facto verbo cum SSmo ». 

Sanctitas vero Sua, audita relatione R. P. D. eiusdem sacrae Congre- 
gationis Secretarii in audientia diei 15 Augusti 1909, Emorum Patrum 
resolutionem approbavit et confirmavit. 

D. CaRD. FERRATA, Praefectus. 
L. RS. Ph. Giustini, Secretarius. 


I 
VENETIARUM 


DE FACULTATE DISPENSANDI AB IMPEDIMENTIS MATRIMONIALIBUS IMMI- 
NENTE MORTIS PERICULO. 


In plenario coetu a 8. Congregatione de disciplina Sacramentorum, 
habito die 13 mensis augusti anno 1909, dirimendum propositum est 
dubium, « utrum facultas dispensandi ad impedimentis matrimonialibus 
«imminente mortis periculo in casu art. VII decreti Ne temere, facta per 
«decretum huius 8. Congregationis diei 14 Maii 1909, valeat dumtaxat 
«pro concubinariis; gn etiamsi non agatur de concubinariis, sed alia adsit 
«causa ad consulendum conscientiae et (si casus ferat) legitimationi pro- 
« lis? » Cui dubio Emi Patres responderunt: « Negative ad primam partem, 
« affirmative ad secundam ». 

Die autem 15 praefati mensis et anni Ssmius D. N. Pius Papa X, audita 
relatione R. P. D. Secretarii eiusdem S. Congregationis, supra relatam 
Emorum Patrum declarationem ratam habere et confirmare dignatus est. 

Datum Romae ex aedibus eiusdem S. Congregationis, die 16 mensis 
augusti anno 1909. 

D. CARD. Ferrata, Praefectus. 


L. 8. Ph. Giustini, Secretarius. 

S. CONGREGATIO CONCILII 


PLATIEN. 
TAXARUM 


CIRCA ATTESTATIONES PAROCHIALES IN AMERICA CONCESSAS FIDELIBUS 
DIOECESIS PLATIENSIS. 


Die 3 Iulii 1909 


SYNOPSIS DISPUTATIONIS. — Episcopus Platiensis supplici libello ex- 
ponit S. Sedi, quod e sua dioecesi multi migrant in Americam, et postea, 
plus minusve longo lapso tempore, ad proprios lares revertuntur, secum 
deferentes fides illorum parochorum, seu parochiales attestationes baptis- 
matis filiorum, quos in America procrearunt. Idem vero Episcopus Pla- 
tiens iussit, has attestationes a parochis dioecesis Platiensis registrari in 
speciali libro parochiali; nune vero petit a S. Congregatione Concilii, ut 
parochis suae dioecesis liceat exempla authentica harum attestationum, 
ad petitionem fidelium ex praefato speciali libro exscribere, solitis taxis 
perceptis. 

Hisce acceptis precibus, exquisitum fuit votum unius ex Consultori- 
bus, qui hac de re tria expendenda sibi assumit, agit nempe: 1° de vi 
turidica attestationum parochialium, quas secum deferunt praefati migrantes 
ad patriam reversi; 2° de vi iuridica registrationis a parochis dioecesis Pla- 
tiensis factae in libro speciali; 3° de perceptione taxarum. 

I. Consultor sustinet fides parochiales veram vim iuridicam habere, 
modo tamen quaedam cautelae adhibitae sint. Nam attestationes de bap- 
tismo aut de aliis Sacramentis receptis, quas parochi ex relativis libris 
parochialibus de verbo ad verbum transcribunt, authenticae sunt, et adhi- 
beri possunt, ut fidem publicam facientes, in iudicio et extra. Barbosa, 
De offic. et potest. parochi, part. I, cap. 7 per totum. Parochus enim a iure 
constitutus est ut publicus officialis, qui de his, quae ipse fecit aut propriis 
sensibus percepit, testari possit, et ita quidem ut haec attestatio sit iuri- 
dica, authentica, fidemque publicam faciat, ad instar omnium officialium 
publicorum, qui testantur de his quae in exercitio officii sui peregerunt. 

Unde ipsi libri parochiales, in quibus scriptae sunt et custodiuntur 
praefatae attestationes, fidem publicam faciunt; unde etiam particulae ex 
his libris excerptae, sive ab ipso parocho qui Sacramenta administravit, 
sive ab eius successore, fidem publicam item faciunt, modo tamen paro- 
chus de verbo ad verbum praefatas attestationes transcribat, et se ita 
transcripsisse testetur. Quo in casu parochus, consuetudine universali ita 

rem interpretante, habetur ut notarius publicus ecclesiasticus, qui ius 
habet instrumenti primigenii exemplum authenticum transeribere, et ita 
quidem ut hoc exemplum eamdem vim iuridicam habeat quam ipsum 
primigenium instrumentum. 

Verum agitur de attestationibus parochialibus in America scriptis et 
in dioecesi Platiensi exhibitis: quo in casu, ut patet, locus datur fraudibus. 
Ad has ergo avertendas, duae conditiones requiruntur: 1° ut Ordinarius 
Americanae dioecesis, ad quam pertinet parochus attestationes e libro 
parochiali transcribens, subscriptionem huius parochi recognoscat et 
authenticet; consuetudine enim receptum est, ut quoties attestatio pa- 
rochialis mitti debeat extra dioecesim, et praesertim in regiones longin- 
quas, recognosci debeat ab Ordinario dioecesis e qua mittitur; alioquin, 
quam fidem facere posset attestatio et subscriptio parochi prorsus inco- 
gniti? 2° ut Ordinarius dioecesis, in qua exhibenda est praefata attestatio, 
et proinde, in casu, Ordinarius Platiensis, recognoscat subscriptionem et 
sigillum Episcopi Americani; non enim parochi est, Ordinariorum extra- 
neorum sigilla et subscriptiones recognoscere, nec ad hoc habet media 
idonea. 

II. Cirea registrationem attestationum parochialium a parochis dioe- 
cesis Platiensis factam, Consultor retinet, quod, attento quidem solo paro- 
chiali officio, parochi non sunt habiles hance registrationem authentice 
faciendam; transcribere enim instrumenta, ita ut exemplum efdem vi 
iuridicé polleat, qua ipsum primigenium instrumentum, notariorum est, 
non parochorum. Parochi quidem transcribere possunt parochiales atte- 
stationes de baptismo aut alio Sacramento recepto, sed e libris parochiali- 
bus tantum, et quidem e suis libris parochialibus, qui nimirum asservantur 
in archivo parochiali, cuius sunt custodes; sed eorum officium non ultra 
progreditur; non enim sunt notarii. 

Verum nil obstare videtur quin Episcopus parochos dioecesis suae no- 
tarios creet, ad hoc ut praedictam registrationem facere possint. Episco- 
pus enim ius habet (licet probabilius vi solius consuetudinis) creandi 
notarios. Fagnanus, cap. Sicut te 8, Ne clerici vel monachi, n. 42 8q.; Reif- 
fenstuel, tit. de fide instrumentorum, n. 260; Schmalzgrueber, h. tit., n. 4; 
et haec episcopalis potestas nullis a iure vel consuetudine limitibus cir- 
cumscribitur. Unde nil impedit, quin Episcopus decreto suo omnes paro- 
chos dioecesis suae constituat notarios, praesertim, cum agatur non de 
quibuslibet actibus rogandis, aut instrumentis authenticandis, sed tantum- 
modo de unica specie instrumentorum, scilicet de attestationibus paro- 
chialibus registrandis et authenticandis. Nec ad hanc in casu notariorum 
creationem requiri videtur decretum Episcopi formale et expressum, sed 
sufficit decretum, quo Episcopus registrari iubeat praedictas attestationes, 

cum non ad alium finem hanc registrationem praecipiat, nisi ut inde ha- 
beri possint fides authenticae et publicae baptismatis, quae fides nonnisi 
a notariis confici possunt. Quod si quis putet necessariam esse specificam 
notariorum creationem, facillimum est Episcopo addere in suo decreto 
haec aut similia verba: « Volumus praedictas attestationes registrari a pa- 
«rochis, quos ad hoc tantum per praesens decretum notarios publicos eccle- 
« siasticos constituimus ». Asserté autem vi iuridica dictae registrationis, 
sequitur, in casu, librum illum specialem, qui continet has attestationis, 
@ parochis—notariis registratas, esse authenticum, sicut alios libros paro- 
chiales, et proinde particulas, ex eo ab iisdem parochis—notariis extractas, 
vim iuridicam habere in iudicio et extra. 

III. Quoad perceptionem taxarum Consultor censet, opportunum esse, 
ut S. Congregatio petitioni Episcopi Platiensis annuat. Nam: 1° novus qui 
dem est praedictus parochorum dioecesis Platiensis usus, ut nova taxa. 
Sed novum non est, imo receptum est in Ecclesia ut parochi pro attesta- 
tionibus ex libris parochialibus excerptis, et notarii pro instrumentorum 
exemplis authenticis conficiendis, moderatam taxam percipunt. Porro supra 
visum est particulas excerptas e libro speciali, in quo registratae sunt 
attestationes parochorum Americanorum, assimilandas esse, quoad vim 
iuridicam, attestationibus parochialibus stricte dictls. Ergo aequum est, 
ut pro his particulis transcribendis moderatam taxam percipiant parochi, 
eo magis quod non minor est labor pro parochis transcribentibus, nec mi- 
nor utilitas pro fidelibus petentibus 2° Nec dicatur hoc usu detrimentum 
afferri iuribus parochorum Americanorum. Verum quidem est, si praedictae 
particulae e libro speciali depromptae sufficiant ad probandum in iudicio 
et extra, fideles non amplius a parochis petituros esse attestationes de 
Sacramentis in eorum parochia receptis; sed potius aequivalentes attesta- 
tiones petituros esse a parochis dioecesis Platiensis, quas sibi minoribus 
expensis comparabunt; unde quoddam detrimentum parochis Americanis 
afferetur. Sed haec animadvertenda: a) iam parochi Americani ius suum 
perceperunt, dum parochiales attestationes de Sacramentis receptis fide- 
libus Italis ad Italiam reversuris, percepta tax4, tradiderunt; b) fideles Itali, 
ad patriam reversi, prohiberi nequeunt quin has parochiales attestationes, 
quas penes se habent, registrari curent a notariis ecclesiasticis, ut sibi 
praesto sint exempla praedictarum attestationum authentica pro variis 
vitae usibus; c) operosum, longissimum et taediosum esset, si fideles Itali, 
in patriam reversi, tenerentur recurrere ad parochos Americanos pro ha- 
bendis dictis attestationibus quoties sibi sint necessariae, v. g. pro matri- 
monio, ordinatione, etc.; et saepe tempus non suppeteret. 

Quibus omnibus perpensis, censet Consultor, opportunum esse et 
utile, ut 8. Congregatio Episcopo Platiensi postulata concedat, id est, ut 

dictus Episcopus registrari iubeat a parochis suae dioecesis in libro spc- 
ciali et distincto attestationes parochiales parochorum Americanorum de 
baptismo aut aliis Sacramentis susceptis, et inde eisdem parochis suis per- 
mittat ex dicto libro speciali particulas authenticas transcribere, et fide- 
libus petentibus tradere, percepta solitaé tax4; hac tamen cautela adhibita, 
ut praedictae attestationes parochorum Americanorum non registrentur 
in libro speciali, nisi munitae authentica recognitione tum Ordinarii Ame- 
ricani tum Ordinarii Platiensis. 


RESOLUTIO. — Emi Patres S. Congregationis Concilii, in plenis comitiis 
diei 3 Iulii 1909, proposito dubio: an et quomodo petitioni Episcopi Pla- 
tiensis annuendum sit in casu, responderunt: affirmative, et ad mentem. 
Mens est: « Gli attestati dei parroci Americani dovranno essere vidimati 
«dai rispettivi Ordinari, e non potranno essere trascritti nei registri se 
«non con ordine del Vescovo o di un suo delegato, il quale dovra prima, 
« con l’assistenza del Promotore fiscale, riconoscerne l’autenticita, e quindi 
«li fara conservare nella Curia vescovile ». 


L. & 8. Iulius Grazioli, Sub-secretarius. 


SACRA ROMANA ROTA 


MON ACEN.-FRIBURGEN. 


NULLITATIS MATRIMONII 


Pio PP. X feliciter regnante, Pontificatus Dominationis suae anno seato, 
ad exitum vergente, die 24 Iulii 1909, RR. PP. DD. Ioannes Prior, Aloisius 
Sincero, et Ioseph Mori, Ponens, Auditores de turno, instantibus in gradu 
appellationis Antonietta Trimborn et Wernerio di Branconi, repraesentatis 
per legitimum procuratorem sacerdotem Mancini advocatum, adversus sen- 
tentiam a Curia Monacensi prolatam in causa nullitatis matrimonii inter 
eundem di Branconi, repraesentatum ut supra, et Elisam Streit, quae decla- 
ravit nolle molestari in praesenti iudicio, sese remittens depositioni factae 
coram Curia Osnabrugensi ad hoc delegata, interveniente et disceptante in 
causa Defensore vinculi ex officio, sequentem ediderunt sententiam. 


Die 23 Octobris anno 1879, Wernerius di Branconi, tribunus militum 
emeritus sectae evangelicae addictus, ritu protestantico coram haeretico 
ministello in ecclesia S. Petri civitatis Amburgensis, matrimonium iniit 

cum Elisa Streit eiusdem sectae proselita. Quoniam sponsa erat cauponis 
filia et parentes sponsi hoc matrimonium adversabantur, praesertim ab 
quosdam pravos rumores vulgatos super puellae honestatem, quos tamen 
Wenerius, ut infundatos habebat, in quodam familiae conventu, paucis 
ante nuptias diebus habito, hic in sequentia verba prorupit: « Che importa, 
«se le voci sulla mia fidanzata risultassero vere, o che essa mi facesse nel 
«matrimonio delle scappate? Non per questo mi ucciderei, ma semplice- 
« mente farei divorzio ». Hisce itaque pro nihilo ductis, matrimonium pure 
et simpliciter fuit celebratum, et quin sponsa ullimode de factis opposi- 
tionibus et relatis verbis esset edocta aut posset suspicari. 

Primo matrimonii tempore, ex quo tres filii geniti sunt, uno tantum 
nunc superstite, pacifice res inter coniuges sese habuerunt; at postea sive 
ex mala viri rei oeconomicae gestione, sive ex rudi huius charactere et 
iniuriis in uxorem prolatis, pax inter coniuges nutare coepit, et exinde 
gravibus exortis dissidiis locus factus est sententiae divortii anno 1884, 
ex culpa viri. Wernerius libertatem nactus ad novas nuptias convolavit 
anno 1886, aliam mulierem sibi coniugio, ritu protestantico, copulans, 
eidem sectae addictam: quae tamen uxor anno 1895 decessit, tribus ex 
contracto matrimonio relictis filiis. Cum superstite viro vincula consuetu- 
dinis adstrinxit praenobilis mulier Antonia Trimborn, et huius cura unus 
ex hisce filiis, nempe filia maior Clara Branconi, catholicam religionem est 
amplexus, modo degens in religiosa educationis domo. 

Verum, cum dicta mulier valde exoptaret etiam ad catholicam reli- 
gionem perducere tum duos alios filios tum eorum patrem, in civitatem 
Monacensi degens, apud eiusdem ecclesiasticam Curiam institit, ut sibi 
relaxaretur fides status liberi, quo matrimonium inire valeret, praevia 
dispensatione apostolica super impedimento mixtae religionis, cum Wer- 
nerio di Branconi adhuc in secta protestantica. Concessioni petitae obsta- 
bat impedimentum ligaminis, utpote prima uxore Wernerii, licet per 
divortium se parata, adhuc in vivis manente. Ad obstaculum removendum 
Antonia Trimborn apud eamdem Curiam matrimonium Wernerii cum 
Elisa Streit iudicialiter impetiit de nullitate, ob appositionem turpis con- 
ditionis contra substantiam eiusdem matrimonii, sed infausto exitu. Nam, 
die 26 Octobris 1904, lata fuit sententia votis instantis prorsus adversa, 
seu matrimonium fuit validum declaratum. 

Ab hac sententia, die 28 Novembris eiusdem anni, provocavit actrix 
ad S. Congregationem Concilii; eique sese adiunxit ut actor Wernerius di 
Branconi. Ex mandato eiusdem S. Congregationis Archiepiscopus Fribur- 
gensis explevit processum suppletorium, eiusque relativa acta anno pro- 
xime elapso transmisit ad S. Congregationem. Instaurato nuper ex SSmi 
ordinatione 8. R. Rotae tribunali, eidem tribunali in gradu appellationis 


662 Acta Apostolicae Sedis - Commentarium Oficiale 


praefata causa subiecta fuit, omnibus de ritu absolutis, disceptanda sub 
consueta dubitandi formula, an constet de nullitate matrimonii in casu. 

Ad factum quod attinet, RR. PP. Auditores considerarunt, Werne- 
rium di Branconi, prout ex actis processus constat, habuisse tantum in- 
tentionem seu propositum ineundi matrimonium iuxta placita sectae evan- 
gelicae, quae in casu infidelitatis uxoris permittit matrimonii separationem, 
seu divortium, non vero hanc solubilitatem uti pactum aut conditionem, 
oceasione celebrationis matrimonii, fuisse appositam, quod ex sequenti- 
bus liquet. Revera, ante matrimonium, sinistri circa honestatem puellae 
Streit Wernerio relati sunt sive a suis fratribus Francisco et Gustavo, 
sive ab aliis parentibus, qui proinde nuptias impedire conati sunt; sed eos 
Wernerius sprevit, neque fidem addidit, sicuti pluries per sequentia verba 
fassus est in suis depositionibus: « Siccome non si addussero i fatti, cosi 
«ritenni queste dicerie affatto infondate; ma io pensava, che tutto quello 
«che mi si diceva fossero ciarle: sul momento non pensava che si fosse 
«arrivato a questo punto; per solito rispondevo presso a poco cosi: che 
« mi lasciassero fare, perché volevo bene alla ragazza, e facevo un buon ma- 
« trimonio ». Item nonnullis diebus ante matrimonii celebrationem, pa- 
rentibus et amicis, eum deterrentibus ab huiusmodi celebratione, ita re- 
posuit: « Che importa, se le voci sulla mia fidanzata risultassero vere in 
« seguito, o che essa mi facesse nel matrimonio scappate? Non per questo 
«mi ucciderei, ma semplicemente farei divorzio ». 

Ex huiusmodi expressionibus duo profecto deducuntur: firmus nempe 
animus Wernerii nuptias ineundi non obstante contrarietate parentum et 
amicorum, et erronea persuasio, in casu adulterii uxoris, sese ab ea posse 
separari. 

Nec audiendus est defensor Wernerii, quando ad suam thesim pro- 
bandam confugit ad cerebrosum pactum initum inter familiam et Werne- 
rium ipsum, de appositione in actu matrimonii conditionis in casu infide- 
litatis uxoris, quod locum habuisset biduo ante nuptias. Sane Gustavus 
Branconi ita deposuit: « Alle osservazioni riguardo alle voci sulla vita 
«non immacolata della sposa, che furono fatte dalla famiglia di lui, il 
« fidanzato dichiarava: Se questo non va, allora faccio divorzio »; et alter 
frater Franciscus ita rem enarrat: « Nella risposta di mio fratello non 
«solo ho trovato Vespressione del nostro concetto evangelico, che il 
«matrimonio é dissolubile ma anche che egli fosse fermamente deciso 
«@ sciogliere il matrimonio, se le voci fossero risultate vere, e che egli 
« dunque si obbligasse verso i parenti di sciogliere il matrimonio in que- 
«sto Caso ». 

Sed harum depositionum sensus penitus est respuendus, tum quia de 
hoc pacto numquam ipse Wernerius locutus est, tum quia penitus de- 

struitur ab eo quod ipse candide fatetur in nova depositione, facta in 
processu suppletorio coram Curia Friburgensi, die 14 Octobris 1907. Nam 
Wernerius, a iudice delegato interrogatus, ita respondit: « Conclusi il ma- 
«trimonio, malgrado tutto (seu non obstante familiae oppositione), perché 
«avevo dato la mia parola alla signorina Streit, e la volevo mantenere, 
«ritenendomi verso di lei obbligato... Facendo il matrimonio nella chiesa 
« di 8. Pietro, volli conchiudere un matrimonio cristiano secondo il con- 
«cetto della mia confessione evangelica, e volevo anche assumere i doveri 
«di un matrimonio cristiano. Io riteneva che il matrimonio cristiano si 
« potesse sciogliere, e precisamente nella maniera che sarei stato libero, 
« dopo lo scioglimento, di sposare un’altra donna anche vivendo mia moglie 
« divorziata. Nella conclusione del matrimonio, quando stava d’innanzi 
« all’altare, era deciso ad adempiere i miei doveri, ma pensai anche a que- 
« 8to, che se le voci sfavorevoli sulla mia fidanzata fossero risultate vere, 
«mi sarei fatto divorziare ». Haec ultima verba collimant cum aliis supe- 
rius exscriptis: « Che importa, se le voci..... Non per questo mi ucciderei, 
«ma semplicemente farei divorzio ». Iamvero ex relata depositione haec 
duo resultant: 1° Wernerium voluisse matrimonium iuxta conceptum 
evangelicae sectae; 2° et, iuxta ipsius sectae erratum conceptum, illud 
retinuisse solubile. 

Nec item ad cohonestandum defectum matrimonialis consensus iuvat 
recurrere ad illa verba a Wernerio in iuridica depositione relata: « Io 
« posso dire, che se avessi conosciuto allora il concetto cattolico del matri- 
«monio, io non mi sarei sposato »; et alibi: «Se io avessi supposto che 
«si trattava di unione indissolubile, allora io non l’avrei sposata». Ex 
hisce verbis contenditur, Wernerium voluisse matrimonium solubile, et 
proinde defecisse consensum matrimonialem, in suum verum obiectum. 
At haec voluntas est voluntas hypothetica seu interpretativa, quae de 
facto non exsistit; et proinde ex ea hoc tantum deduci potest, Werne- 
rium voluisse matrimonium contrahere iuxta doctrinam haereticam, quae 
eius valori non officit, uti inferius videbitur. 

Insuper RR. PP. expenderunt, praetensam turpis conditionis solubi- 
litatis matrimonii in casu adulterii sponsae appositionem non fuisse ex- 
pressam aut notificatam alteri comparti, Elisae Streit, prout tum Wer- 
nerius tum Elisa fassi sunt: « Di questa decisione non dissi nulla prima 
«del matrimonio alla mia fidanzata. Ritenevo tutto per ciarle, e mi sem- 
« brava sconveniente di esprimermi cosi verso una signorina »; et Elisa, 
ex parte sua, haec habet: « Non ha fatto mai verso di me queste dichia- 
«razioni, né mi ha messo mai dichiarazioni di sorta». Ergo, cum in con- 
tractu matrimonii, ea conditionis appositio non fuerit expressa, iure me- 
rito praesumitur, ab ea recessisse, dato etiam et non concesso, quod 

anterius fuerit adiecta; eo vel magis quia interpretatio semper fieri debet 
contra eum, qui dolum adhibuit, ut habet Glossa in cap. 26, de sponsal. 
et matr., verb. Mulierem. Demum id confirmatur ex declaratione ipsius 
Wernerii. Percontanti enim iudici, quo sensu illa verba ab eo prolata 
sunt: «che importa, se in seguito le cattive voci sulla mia fidanzata ri- 
« sultassero vere... Non per questo mi ucciderei, ma mi farei divorziare »; 
ita respondit: « A queste parole io unii il senso: io non rischio niente con 
« questo matrimonio, posso di nuovo liberarmene, posso di nuovo far divor- 
« zio », Wernerius, refragantibus matrimonio parentibus et amicis, eorum 
oppositionem tamquam inutilem repulit, adducendo, quod in casu infi- 
delitatis uxoris sibi in facultate semper erat utendi remedio a lege con- 
cesso, nempe desponsatam uxorem dimittendi, et aliam ducendi. Ergo 
expetita conditionis appositio, iuxta Wernerium, uti supervacanea cen- 
sebatur, cum satis esset matrimonium inire iuxta sectae evangelicae 
placitum. 

Ex quibus in facto considerationibus hoc adstruitur, Wernerium vo- 
luisse quidem matrimonium contrahere, cum erronea persuasione, illud 
esse solubile in casu adulterii uxoris, seu iuxta sensum sectae evange- 
licae, sed hane intentionem in pactum aut conditionem non deduxisse, 
eo quia id non existimabat necessarium, tum quia dicteriis contra uxo- 
rem fidem non praestabat, tum quia in casu veritatis, in promptu 
habebat remedium legis protestanticae: et hinc in iudicio fassus est: 
« Volli conchiudere un matrimonio cristiano, secondo il concetto della 
«mia confessione evangelica, e volevo assumere i doveri di un matrimo- 
«nio cristiano ». 

In iure autem haec prae oculis habenda sunt. Primo non quaecum- 
que intentio etiam exterius manifestata ad foedandum vel solvendum 
matrimonium dici debet sifficiens ad illud irritandum, sed tantum ea quae 
in pactum vel conditionem in celebratione matrimonii fuit deducta. Scatet 
id aperte ex declaratione 8. Officii, diei 20 Octobris 1680, quae ita se 
habet: « An sit validum matrimonium contractum inter catholicum et 
« schismaticum cum intentione foedandi vel solvendi matrimonium »; cui 
dubio responsum fuit: « Si ista sint deducta in pactum seu cum ista con- 
« ditione sint contracta, matrimonia sunt nulla, sin aliter, sunt valida ». 
Haec doctrina evolvitur a Benedicto XIV in Synodo diocesana, lib. 13, 
cap. 22, n. 7, et confirmatur a Pio VI in litteris datis sub die 11 Iulii 1789 
ad Archiepiscopum Pragensem, qui, non secus ac Benedictus, loc. cit., alla- 
tae doctrinae sequentem dat rationem: « Nec deest intima ratio, cur in- 
« tentio contrahendi iuxta placita sectae adstruentis aut legis permittentis 
« dissolutionem matrimonii, non officiat eius valori, modo non deducatur 
«in pactum: etenim hoc ipso, quod acatholici vano errore decepti exi- 

«stimant, solutionem matrimonii iis de causis minime repugnare legi 
«Christi, hine fit ut in eorum mente, propter falsam illam existimatio- 
«nem, intentio contrahendi iuxta huiusmodi leges aut sectae placita, mi- 
«nime excludat primariam intentionem contrahendi iuxta divinam legem 
«per Christum confirmatam. Permanet proinde haec voluntas in actu 
«contrahendi, ex eaque fluit ac determinatur consensus, qui actu prae- 
« statur. Porro consensus praestitus iuxta legem Christi aptus est ac suffi- 
« ciens ad matrimonii valorem, nisi aliud obstet canonicum impedimentum ». 

Secundo, haec deductio in pactum vel conditionem in foro externo 
non praesumitur, sed est concludenter probanda, secus fit locus contra- 
riae praesumptioni. Ita Benedictus XIV, loc. cit.: «Si expressa illa con- 
« ditio, de matrimonio ob adulterium dissolvendo, apposita minime fuerit, 
« quantumvis contrahentes in eo fuerint errore, ut matrimonii vinculum 
« per adulterium dissolvi possit, nihilominus locus est praesumptioni, ut 
«dum matrimonium prout a Christo institutum fuit, inire voluerunt, 
« illud omnino perpetuum ac, interveniente etiam adulterio, insolubile con- 
« trahere voluerint, praevalente nimirum generali, quam diximus, volun- 
« tate, de matrimonio iuxta Christi institutum ineundo, eaque privatum 
«illum errorem quodammodo absorbente; quo fit ut matrimonium ita 
«contractum validum, firmumque maneat ». Deinde haec in pactum de- 
ductio debet esse facta, altera parte sciente et consentiente; tum quia 
contractus ex duorum voluntate in idem placitum resultat, tum quia, ut 
ait Sanchez, De matr., lib. 2, dise. 45, «id generale est in omni contractu 
«huiusmodi, ut protestatio alterius nihil iuvet, nisi altero consentiente 
« facta sit ». 

Verum, quid dicendum, si coniuges cognoscentes quidem legem, per- 
mittentem matrimonii solubilitatem ob compartis adulterium, cum hac 
positiva intentione matrimonium inierunt, ut, in casu infidelitatis unius 
coniugis, matrimonium solvi posset? Profecto tune matrimonium dici de- 
bet nullum, cum haec positiva intentio destruat matrimonium ob defectum 
animi matrimonialis in suum verum obiectum, seu matrimonium indisso- 
lubile; seu, aliis verbis, intentio generalis contrahendi matrimonium iuxta 
legem Christi absorbetur et destruitur a contraria voluntate contrahen- 
tium: Benedictus XIV, loc. cit.; Card. De Lugo, De sacram., dis. 8, n. 131. 

Attamen RR. PP. Auditores censuerunt expositam doctrinam propo- 
sito casui non posse applicari, ex specialibus circumstantiis in eo concur- 
rentibus. Primo Wernerius utique in sua depositione haec declaravit: 
«Io dovetti pensare a questo (de solutione matrimonii in casu infidelitatis 
« Elisae), perché poco tempo prima i miei parenti mi avevano sconsigliato, 
«ed io posso dire, che se avessi conosciuto allora il concetto cattolico 
« dell’indissolubilita del matrimonio, io non mi sarei sposato. Io dunque 

« era deciso, nel caso che le voci fossero risultate vere, o che la mia sposa 
« avesse fatto delle scappate, a far sciogliere il mio matrimonio e divor- 
« ziare », At paulo ante, in eadem depositione, haec edixerat: « A queste 
« parole io unii il senso: Io non rischio niente con questo matrimonio: posso 
« dire di liberarmene, posso far divorzio. Ma io pensava che tutto quello 
«che mi si diceva fossero ciarle: nel momento non pensai che si sarebbe 
« arrivato a questo ». Si igitur sprevit vulgatos rumores, et nullam suspi- 
cionem fovebat de honestate puellae in posterum, non erat ratio limi- 
tandi matrimonii consensum. 

Secundo, haec limitatio consentiendi matrimonio, nisi sub eo respectu, 
comparti in celebratione matrimonii neque ante fuit manifestata. Ergo 
etiam paulisper admisso, quod ea exstiterit, praesumendum est, Werne- 
rium in celebratione matrimonii ab ea recessisse, cum, ut ait Glossa, loco 
superius citato, contra eum qui dolum adhibet in contractibus, interpre- 
tatio sit facienda: nihil suffragante in casu intentione virtuali, quae fortasse 
Wernerio in foro tantum interno prodesse poterit. 

Tertio recolendum est, huiusmodi matrimonium celebratum fuisse in 
loco non obnoxio legi Tridentinae de clandestinitate, quare nihil impe- 
diebat ut consensus matrimonialis, vitiatus ex una parte, posset revali- 
dari ex copula affectu maritali habita. Et revera Wernerius primis matri- 
monii secuti temporibus ideae divortii valedixit: « Le relazioni con mia 
« moglie furono discrete fino alla nascita del primo figlio, ed io allora non 
« pensai ad un divorzio ». 

Ex hisce igitur rationum momentis concludere licet, oppositam limi- 
tationem consensus matrimonialis in nullo calculo esse habendam, utpote 
non probatam, vel saltem fundate dubiam. At, etiam admissa hac secunda 
hypothesi, clara est doctrina eiusdem Card. De Lugo, loc. cit., n. 136: 
«In dubio an aliquis habuerit illam voluntatem generalem et efficacem 
« faciendi matrimonium omnino validum, iudicandum est in favorem con- 
« tractus, ut valeat. Ratio, quia unusquisque praesumitur velle exercere 
« contractum validum, nisi oppositum probetur, iuxta communem doctri- 
«nam iuristarum, quod a fortiori habebit locum in casu matrimonii, quae 
«est causa magis favorabilis ». 

Quibus omnibus in facto et in iure pensatis, Nos infrascripti Audi- 
tores de turno, Christi nomine invocato, pro tribunali sedentes, ac solum 
Deum prae oculis habentes, decernimus, declaramus ac sententiamus, non 
constare de nullitate matrimonii initi inter Wernerium di Branconi et Eli- 
sam Streit; seu proposito dubio, negative respondemus; statuentes prae- 
terea, esse compensandas inter partes iudiciales expensas. 

Ita pronunciamus, mandates Ordinariis locorum et ministris tribu- 
nalium, ad quos spectat ut exsecutioni mandent hanc sententiam, et 

adversus reluctantes procedant ad normam sacrorum canonum, et prae- 
sertim cap. 3, sess. XXV de reform. Concilii Tridentini, iis adhibitis exse- 
cutivis mediis, quae magis opportuna et efficacia pro rerum adiunctis 
exstitura sint. 


Romae, die 24 Iulii 1909. 


Ioannes Prior. 
L. 8. Aloisius Sincero. 


Ioseph Mori, Ponens. 
Sac. Tancredes Tani, Notarius. 


DIARIUM ROMANAE CURIAE 


SEGRETERIA DI STATO 
NOMINE 

Il 8. Padre, con biglietto della Segreteria di Stato e con Breve pontificio, 

si 6 degnato di nominare: 
Protonotario apostolico ad instar participantium: 

3 Agosto 1909. — Il Can. Emilio Cottafavi, arciprete curato del Capitolo 

cattedrale di Reggio Emilia. 
Prelati domestici: 


22 Luglio 1909. — Il Can. Ferdinando Lejeune, gid Vicario generale della 
diocesi di Arras, ed ora parroco di Boulogne-sur-mer nella stessa diocesi. 


ONORIFICENZE 


Il 8. Padre, con biglietto della Segreteria di Stato e con Breve pontificio, 
si 6 degnato di conferire: 


La Commenda dell’Ordine di 8S. Gregorio magno, classe militare: 


24 Luglio 1909. — Al Sig. Conte Valentino Canale, Cadetto aiutante nel 
Corpo delle Guardie nobili pontificie. 


Il Cavalierato dell’Ordine di 8. Gregorio magno, classe civile: 
8 Luglio 1909. — Al Sig. Giovanni F. Carroll, di New-York. 
27 Luglio. —. All’Avv. Alessio Riviére, Presidente della Gioventi cattolica 


a Cambrai. 
28 Luglio. — Al Sig. Alessandro Cardon-Duererger, Presidente dei Comitati 


eattolici a Cambrai; 
— Al Sig. Willibrordo Luigi Fich, di Oosterhout in diocesi di Breda. 
Il Cavalierato dell’Ordine di S. Gregorio magno, classe militare: 
21 Luglio 1909. — Al Sig. Giovanni Vogelsang, Sergente Maggiore della 


Guardia svizzera pontificia. 
30 Luglio. — Al Sig. Tommaso Cecchini, Tenente della Guardia palatina 


d’onore. 

Il Cavalierato dell’Ordine di S. Silvestro: 


5 Agosto 1909. — Al Sig. Pietro Anzolini, Cavaliere Donato dell’Ordine di 
Malta in Roma. 


MAGGIORDOMATO DI SUA SANTITA 


NOMINE 


La Santita di nostro Signore, con biglietto di S. E. Rtha Mons. Maggior- 
domo, si ¢ degnata di nominare: 


Camerieri segreti soprannumerari: 


27 Aprile 1909. — Il Rev. D. Salvatore La Cava, della diocesi di Catanzaro. 

28 Aprile. — Il Rev. D. Carlo Smokvina, professore nel Seminario di Segna; 

—Il Rev. D. Antonio Loncaric, idem; 

—TIl Rev. D. Francesco Binicki, idem; 

—TIl Rev. D. Giovanni Starcevic, idem. 

19 Luglio 1909. — Il Rev. D. Pietro Rossetti, Aiutante di studio per Mons. 
Persiani, Uditore della S. Rota. 

27 Luglio. — Il Rev. D. Leopoldo de Bruéhl, della diocesi di Breslavia. 

28 Luglio. — Il Rev. D. Giuseppe Kuca, dell’archidiocesi di Brinn. 

29 Luglio. — Il Rev. D. Pacifico Massella, Officiale della Segreteria di Stato. 

2 Agosto 1909. — Il Rev. D. Francesco Donato, dell’archidiocesi di Napoli. 

—TIl Rev. D. Salvatore Trama, della medesima archidiocesi; 


—Il Rev. D. Luigi Hagemann, della diocesi di Fulda; 
—TIl Rev. D. Guglielmo Frye, della medesima diocesi. 


Camariere segreto di spada e cappa soprannumerario: 


26 Aprile 1909.— Il Sig. Gabriele de Larralde-Dinstéguy, della diocesi di 
Bayonne. 
Camerieri d’onore in abito paonazzo: 


26 Aprile 1909. — Il Rev. D. Giuseppe Woernghofer, dell’archidiocesi di 
Monaco (Baviera); 

— Il Rev. D. Michele Kmosk6, Prefetto degli studi nel Seminario centrale 
di Budapest. 

17 Luglio 1909. — Il Rev. D. Ambrogio Rizzi, Preposto parroco di S. Llario 
in Cremona. 

27 Luglio. — Il Rev. D. Antonio Albertini, della diocesi di Faenza; 

— Il Rev. D. Ercole Rambelli, della medesima diocesi; 

—TIl Rev. D. Ferdinando Benelli, della medesima diocesi. 


Cameriere d’onore di spada e cappa soprannumerario: 
27 Aprile 1909. — Il Sig. Cesare Finoli, di Milano. 


Cappellani segreti d’onore: 


26 Aprile 1909. — Il Rev. D. Giuseppe MetzKer, Vice-parroco a Budapest. 
16 Luglio 1909. — Tl Rev. D. Domenico Facchini, chierico beneficiato della 
basilica vaticana. 

